**Chelsea Elizabeth Manningová** (rod. **Bradley Edward Manning**, \* 17. december 1987) je americká vojačka, ktorá bola väznená a odsúdená za neoprávnené nakladanie s utajovanými informáciami a ich zverejňovanie, predovšetkým amerických diplomatických kábelogramov na WikiLeaks. 24. februára 2012 bola oficiálne obvinená z „napomáhania nepriateľovi". 21. augusta 2013 bola odsúdená na 35 rokov väzenia.  17. januára 2017 prezident Barack Obama znížil jej trest na 7 rokov väzenia od dňa zatknutia vojenskými úradmi. Manningová bola prepustená 17. mája 2017.

Zadržanie, uväznenie a obvinenia
--------------------------------

Manningová bola ako analytik americkej rozviedky pridelená k 10. horskej divízii Spojených štátov amerických v Iraku. Bola zadržaná agentmi United States Army Criminal Investigation Command na základe udania amerického hackera a informátora Adriana Lamo, ktorému sa údajne Manningová zverila.

Zadržaná mala byť 25. mája 2010 v Iraku, o tri dni neskôr bola prevezená do Kuvajtu, na tamojšiu americkú základňu Arifdžan, a neskôr (pravdepodobne na začiatku júla) prevezená do USA, na vojenskú základňu pri meste Quantico vo Virgínii patriacu námornej pechote Spojených štátov.

Obvinenia proti (vtedy) Manningovi (celkom v 8 bodoch) prezentovala americká armáda až po dvoch mesiacoch jej zadržiavania, dňa 6. júla 2010. Články o jej zadržaní a väznení však, poukazovali na to, že doteraz Manningová nebola formálne obvinená zo spáchania trestného činu.

Na jar 2011 bolo k jej prípadu pridaných 22 dodatočných obvinení, vrátane "napomáhanie nepriateľovi", za čo v USA hrozí výnimočný trest, žalobca sa však vyjadril, že ho nebude požadovať. V apríli 2011 bola uznaná spôsobilá k tomu, aby sa postavila pred vojenský súd.

Väzenské podmienky
------------------

Manningová bola držaná v zariadení s maximálnym strážením a súčasne v režime POI (Prevention of Injury - prevencia zranenia), pomocou ktorého možno väzňom alebo chovancom obmedziť pohyb, kontakt s ostatnými ľuďmi a kontrolovať spánkový režim. Bola na samotke v malej cele (1,83 × 2,66 metra) 23 hodín denne, bez povolenia návštev (ani rodinných príslušníkov - výnimkou počas posledných mesiacov bolo niekoľko návštev jej právnika a jej kamaráta a dôverníka, Davida Housa). V rámci väzenského režimu má Manningová budíček o 5. hodine ráno a až do 8. hodiny večer mala zakázané spať. Mala zakázané v cele cvičiť. Podľa Manningovej právneho zástupcu a psychológa nebol takýto režim nevyhnutný. Podmienky, v ktorých bola Manningová zadržiavaná, budili pozornosť médií, a tie ich označovali za "extrémne", "nehumánne", "hanebné" a tiež, ako formu mučenia. V súvislosti s Chelsea Manningovou sa objavuje aj spojenie "politický väzeň", spolu so správou, že podmienky väznenia bude na základe formálnej sťažnosti skúmať komisár OSN. Ten v marci 2012 zistil, že sa Spojené štáty na Manningovej dopustili mučenia, krutého a ponižujúceho zaobchádzania a porušenia prezumpcie neviny.

V polovici decembra 2010 tlačový hovorca Pentagónu David LaPonde vyhlásil, že s Chelsea Manningovou je zaobchádzané ako s akýmkoľvek väzňom v zariadení s maximálnym strážením; že Manningová môže cvičiť, čítať tlač, prijímať návštevy a jednu hodinu denne sledovať televíziu. Manningovej priateľ a dôverník, David House, ktorý mal o týždeň neskôr v rozhovore pre MSNBC príležitosť hovoriť o podmienkach jej zadržiavania, toto vyhlásenie vo všetkých bodoch poprel a dodal, že nedostatok cvičenia a duševná stimulácia sa začína prejavovať na jej zdraví aj psychike. V rozhovore tiež poznamenal, že jediný zdroj jej zadržania a dlhého väznenia je veľmi nedôveryhodný (poukázal na nútený pobyt Adriana Lamo na psychiatrickej liečebni, kde bol od 28. apríla do 7. mája 2010, krátko pred Manningovým zadržaním) a že nič nenaznačuje tomu, že by spojenie medzi Manningom a zakladateľom WikiLeaks, Julianom Assangeom vôbec existovalo. 25. januára 2011 vyšetrovatelia americkej armády konštatovali, že sa im nepodarilo nájsť dôkazy spájajúce Manning s Assangeom (z čoho okrem iného vyplýva, že nemajú možnosť stíhať Assangeho za prezradenie amerických diplomatických depeší). Súčasne s tým bol Manningovi zrušený režim *Prevention of Injury*. 10. apríla podpísalo 250 prominentných amerických právnikov protest proti spôsobu akým sa zaobchádza s Bradleyom Manningom. Medzi nimi aj Laurence Tribe, profesor Harvardovej univerzity, považovaný za najväčšiu liberálnu autoritu v USA na ústavné právo (učil o.i. aj Baracka Obamu), ktorého názorom je, že toto zaobchádzanie je "nielenže hanebné, ale tiež protiústavné". 8. apríla 2011 si veliteľ väznice vyžiadal hlásenia o väzenských podmienkach Manninga a zistil početné pochybenia, ktoré sa následne snažil skryť.

Referencie
----------

1. ↑  Bradley Manning byl oficiálně obviněn z napomáhání nepříteli
2. ↑  . Dostupné online.
3. ↑  CHARLIE, Savage. *Obama Commutes Bulk of Chelsea Manning's Sentence* [online]. The New York Times, 2017-01-01, [cit. 2017-01-01]. Dostupné online. (angličtina)
4. ↑  JARDIN, Xeni. *US Army: alleged Wikileaks source Manning faces 52 years* [online]. Boing Boing, 2010-7-6, [cit. 2010-12-06]. Dostupné online. (angličtina)
5. ↑   *US soldier charged over Apache Wikileaks video* [online]. Agence France-Presse. ABC News. 2010-7-7, [cit. 2010-12-06]. Dostupné online. (angličtina)
6. ↑  POULSEN, Kevin; ZETTER, Kim. *3 Weeks After Arrest, Still No Charges in Wikileaks Probe* [online]. Wired, 2010-6-16, [cit. 2010-12-06]. Dostupné online. (angličtina)
7. 1 2 3  . Dostupné online.
8. ↑  . Dostupné online.
9. 1 2 3  Manning Held in Extreme Conditions
10. 1 2  Václav Havel zesměšňuje člověka, který je za hanebných podmínek vězněn, aniž by byl obviněn z nějakého zločinu
11. ↑  . Dostupné online.
12. ↑  . Dostupné online.
13. ↑  . Dostupné online.
14. 1 2 3 4 5  Bradley Manning confidant David House reports on the alleged whistle-blower's confinement, MSNBC
15. ↑  SAMEULS, Daavid. *The Shameful Attacks on Julian Assange* [online]. The Atlantic, 2010-12-3, [cit. 2010-12-06]. Dostupné online. (angličtina)
16. ↑  . Dostupné online.
17. ↑  PressTV - 'Manning held in inhumane detention'
18. ↑  . Dostupné online.
19. ↑  WikiLeaks' Manning Held as "Political Prisoner," UN to Investigate
20. ↑  . Dostupné online.
21. ↑  OSN obvinila Spojené státy z mučení Bradleyho Manninga
22. ↑  . Dostupné online.
23. ↑  Americká armáda: Mezi Assangem a Manningem se nepodařilo najít vazby
24. ↑  Seznam právníků, kteří podepsali protestní dopis
25. ↑   – zpráva „250 amerických akademických právníků protestuje proti věznění Bradleyho Manninga"
26. ↑  Bradley Manning: top US legal scholars voice outrage at 'torture'
27. ↑  Marines’ found they mistreated Manning at Quantico brig, then tried to hide the report
28. ↑  Marine inquiry faults Bradley Manning treatment

Iné projekty
------------

Commons
* Spolupracuj na Commons Commons ponúka multimediálne súbory na tému **Chelsea Manningová**

Externé odkazy
--------------

* bradleymanning.org (po anglicky)
* Časová os kauzy Bradley Manning/WikiLeaks (po anglicky)

Zdroj
-----

* *Tento článok je čiastočný alebo úplný preklad článku Bradley Manning na českej Wikipédii.*

Autoritné údaje: * abART: 161701
* BnF: 17939635s
* GND: 103352266X
* ISNI: 0000 0001 1918 0230
* LCCN: n2011023206
* VIAF: 170370248
* WorldCat: lccn-n2011023206